GonziPN tqanżaħ kemm felaħ biex jipprova jirbaħ il-Mosta u rnexxielu biss b'mod tekniku minkejja li l-PL ġab il-maġġoranza tal-voti. GonziPN ma staħax jippreżenta kandidat li diġa kien faqqar il-Kunsill tal-Mosta u biddlu f'Każin Nazzjonalista – Joe Demartino – u l-Mostin Nazzjonalisti ta' rashom fuq għonqhom għarfu dawn li vvutaw lil ħaddieħor bħala sindku. Lanqas il-faxxist Alexis Callus, in-neputi tal-mara ta' Gonzi ma' tela' u dan juri kemm ħafna nies għadhom rashom fuq għonqhom u ma jridux lil xi ħadd li jista' jkompli jiżra l-firda bejn il-Maltin fil-Kunsilli. Julian Galea min jaf kemm irrabbja u xtaq li gidem ilsienu għax jidher li lanqas in-nies tiegħu stess f'Ta' Sliema ma wrew daqshekk fiduċja fih tant kemm beda jobżoq daqshekk ħdur. Tela' bi żbrixx, biex li xorta hemm Nazzjonalisti li jaqblu miegħu li dan iħallas lill-impjegati Laburisti tiegħu inqas minn dawk Nazzjonalisti! U dawn kollha affarijiet posittivi, mhux għax rebaħ il-Labour, iżda għax in-nies għażlu li jtellgħu kunsilliera li ma joqgħodux jitkesħu u juru kemm huma lejali lejn il-partit billi jgħajru, joffendu u jipprova jiżżufjettaw b'min ma' jħaddanx l-istess ideat politiċi bħalhom. In-nies lanqas riedu sindki li jitilgħu għax għandhom konnessjoni tajba mal-gvern u allura kapaċi jagħmlu l-pjaċiri lil kulħadd bħalma kien jagħmel Pietru Pawl Busuttil għalhekk għażlu l-Labour f'Ħal Safi. Id-disfatta l-kbira li l-PN ħa f'San Pawl il-Baħar kienet tinxtamm xahar qabel saru l-elezzjonijiet u għalxejn Graziella Galea rnexxielha tiżgiċċa b'teknikalita' wara li tat kuntratt ta' mijiet t'eluf ta' ewros lil zijuha għax ħadd m'emmem li ma kenitx deċiżjoni partiġġjana u nepotistika b'riħa tinten ta' korruzzjoni. Nies bħal Graziella Galea, Pietru Pawl Busuttil, Julian Galea u Joe Demartino jridu jifhmu li ma jistgħux jagħmlu li jridu għax il-gvern tagħhom u jippretendu li jitilgħu; u din tapplika għal dawk il-kunsilliera Laburisti li jekk ma jagħmlux xogħolhom mhux se jsibu lil Joseph Muscat jaqbeż għalihom bħalma GonziPN ipprova jaqbeż għall-kunsilliera tiegħu anke meta dawn kissru liġijiet kemm etiċi kif ukoll legali.
Vox populi, vox dei